<p style="text-align: justify;"><strong>भोपाल</strong>।<strong> </strong>खुदकुशी के इरादे से शीतलदास की बगिया पहुंची एक महिला ने शुक्रवार शाम गोद में एक साल के बच्चे को लेकर बड़े तालाब में छलांग लगा दी। हालांकि वहां मौजूद गोताखोरों ने मां- बेटे को सकुशल बचा लिया। थाने लाकर पूछताछ के बाद उसे परिजनों के हवाले कर दिया गया है। महिला ने पुलिस को बताया कि पति के परेशान होकर खुदकुशी के इरादे से तालाब में छलांग लगाई थी। निशातपुरा इलाके में रहने वाली इस 22 वर्षीय महिला ने पुलिस को बताया कि वह पति की दूसरी बीवी है, जिसके कारण पति उसे परेशान करता है। फिलहाल वह मां के घर रह रही है। शुक्रवार को वह एक साल के बेटे को लेकर घर से निकली थी। मैजिक वाहन और बाद में आॅटो से शीतलदास की बगिया पहुंची। शाम करीब 5.30 बजे उसने बेटे को गोद में लेकर तालाब में छलांग लगा दी। इससे बेटे की उंगली में मामूली चोट लगी थी। सूचना मिलते ही मौके पर पहुंची श्यामला हिल्स पुलिस उसे लेकर थाने आई।</p>

<p style="text-align: justify;"><strong>बाहर होने का कहकर पति ने पुलिस का फोन काटा</strong></p>

<p style="text-align: justify;">पूछताछ में महिला ने अपनी परेशानी बताई, तो पुलिस ने उसके पति को फोन लगाया। उसने फोन उठाने के बाद कहा कि वह बाहर है और फोन काट दिया। महिला की मां, भाई और अन्य परिजन भी श्यामला हिल्स थाने पहुंच गए। पुलिस ने उसे परिजनों के हवाले कर दिया।</p>
