<p style="text-align: justify;"><strong>जबलपुर &nbsp;</strong>।&nbsp; पन्ना जिले में निर्धारित स्थल पर स्कूल बिल्डिंग का निर्माण न किए जाने का आरोप लगाते हुए दायर जनहित याचिका का हाईकोर्ट ने पटाक्षेप कर दिया है। चीफ जस्टिस हेमंत गुप्ता व जस्टिस अखिल कुमार श्रीवास्तव की युगलपीठ के समक्ष सरकार की ओर से कहा गया कि उक्त भूमि स्कूल स्वामित्व में है और उस पर बिल्डिंग का निर्माण जारी है, उक्त भवन को निर्धारित तिथि में पूर्ण होने के लिये आदेश भी जारी कर दिए गए हैं। उक्त बयान पर न्यायालय ने दायर मामले का निराकरण कर दिया। यह जनहित याचिका देवेन्द्र नगर पन्ना निवासी प्रशांत भार्गव की ओर से दायर की गई थी। जिसमें आरोप था कि जिस भूमि पर स्कूल का निर्माण होना था, वहां पर निर्माण नहीं किया जा रहा है।</p>

<p style="text-align: justify;"><strong>बताया खसरा नंबर</strong></p>

<p style="text-align: justify;">मामले में राज्य सरकार की ओर से जवाब पेश कर कहा कि खसरा नंबर 2097 की भूमि स्कूल के स्वामित्व पर है, जहां बिल्डिंग का निर्माण किया जा रहा है और उसके निर्धारित तिथि पर पूर्ण करने के लिये आदेश जारी किए जा चुके हैं। उक्त जवाब को सुनने के बाद न्यायालय ने दायर याचिका का निराकरण कर दिया। मामले में राज्य सरकार की ओर से शासकीय अधिवक्ता नम्रता पीपुल्स संवाददाता जबलपुर अग्रवाल हाजिर हुर्इं।</p>
