<p style="text-align: justify;"><strong>कैंब्रिज</strong>। शोधकर्ता एक ऐसा स्मार्ट शौचालय बना रहे हैं, माता-पिता को बच्चों की ड्रग्स की लत के बारे में आगाह करेगा। साथ ही बॉस से आपकी शानदार शाम या जबरदस्त लंच के बारे में भी चुगली कर देगा। यह स्मार्ट शौचालय इस्तेमाल करने के कुछ ही मिनट के भीतर पेशाब की जांच से जुटाए आंकड़ों को स्मार्टफोन या लैपटॉप पर भेज देगा। माता-पिता को अक्सर यही चिंता रहती है कि उनका बच्चा कहीं गलत संगत में तो नहीं पड़ गया है। किशोर होते बच्चों में ड्रग्स और अन्य तरह के नशे की लत लगने की आशंका अधिक रहती है। ब्रिटेन की कैंब्रिज यूनिवर्सिटी के वैज्ञानिक इस स्मार्ट शौचालय के विकास में लगे हैं। उनका कहना है कि यह कई तरह की स्वास्थ्य समस्याओं के बारे में समय रहते जानकारी देगा।&nbsp;&nbsp;</p>

<p style="text-align: justify;"><strong>इस हफ्ते पेश होगा प्रोटोटाइप </strong></p>

<p style="text-align: justify;">इसका प्रोटोटाइप इसी हफ्ते लंदन में होने वाली रॉयल सोसाइटी की समर साइंस एक्जिबिशन में पेश किया जाएगा। प्रोटोटाइप का निर्माण नैनोफोटॉनिक्स सेंटर और मेलविले लैबोरेटरी फॉर पॉलिमर सिंथेसिस कर रहे हैं। इसकी कीमत एक हजार पाउंड यानी तकरीबन 90 हजार रुपये तक हो सकती है।&nbsp;&nbsp;</p>

<p style="text-align: justify;"><strong>नैनो टेक्नोलॉजी पर करेगा काम : </strong></p>

<p style="text-align: justify;">शौचालय नैनो टेक्नोलॉजी की मदद से पेशाब में मौजूद केमिकल और हॉर्मोनल बदलावों का पता लगाएगा। शौचालय में एक छोटा सा उपकरण लगा है, जिसमें सोने और चांदी के नैनो पार्टिकल्स मौजूद हैं। यह इंसान के बाल से भी हजार गुना छोटे हैं।&nbsp;&nbsp;</p>

<p style="text-align: justify;"><strong>पार्टनर की जासूसी भी करेगा </strong></p>

<p style="text-align: justify;">पति-पत्नी या प्रेमी-प्रेमिका एक दूसरे की गलत हरकतों पर भी इसके जरिये निगरानी कर सकेंगे। उनमें शराब, ड्रग्स या अन्य मादक पदार्थों की बुरी आदत का पता दे देगा।</p>
