<p style="text-align: justify;"><strong>मुरैना </strong>।&nbsp; &nbsp; मुरैना जिले के स्टेशन रोड थाना इलाके के गंज रामपुर मोड़ पर गुरुवार की सुबह अवैध रेत से भरी ट्रैक्टरट्रॉ ली व टेम्पो टेक्स की भीषण भिडं&THORN;त में 15 लोगों की दर्दनाक मौत हो गई, जबकि 8 लोग घायल हो गए। मृतक व घायल ग्वालियर जिले के उटीला व बड़ेरा गांव के निवासी हैं। गुरुवार की सुबह ग्वालियर जिले के उटीला व बड़ेरा गांव के निवासी ग्रामीणजन घुसगवां में अपने संबंधी रामवीर माहौर के निधन पर शोक संवेदना व्यक्त करने जा रहे थे। ट्रैक्स में लगभग 25 लोग सवार थे। जैसे ही वाहन गंज रामपुर के मोड़ पर पहुंचा, तभी दूसरी ओर से तेज गति से आ रही अवैध रेत से भरी ट्रैक्टर-ट्रॉली के चालक ने टैम्पों ट्रेक्स में जोरदार टक्कर दी। भिडं&THORN;त इतनी जबरदस्त थी कि ट्रेक्स के परखच्चे उड़ गए।। घटना के बाद स्थानीय लोगों ने तुंरत मौके पर पहुंचकर घायलों को वाहन से बाहर निकाला । घटना की खबर मिलने पर जब तक पुलिस पहुंचती, तब तक 12 लोगों की मौत हो चुकी थी। दुर्घटना में बाद 9 लोग गंभीर रूप से घायल हो गए, जिन्हें उपचार के लिए मुरैना जिला चिकित्सालय में भर्ती कराया गया। बताया जा रहा था कि ग्वालियर में इलाज के दौरान दो घायलों तथा मुरैना जिला चिकित्सालय में एक घायल ने भी दम तोड़ दिया। जिससे मरने वालों की संख्या 12 से बढ़कर 15 हो गई। पुलिस थाना स्टेशन रोड ने ट्रैक्टर चालक के विरुद्ध दुर्घटना का मामला दर्ज कर लिया।</p>

<p style="text-align: justify;"><strong>हादसे के बाद रोड जाम</strong></p>

<p style="text-align: justify;">हादसे के बाद चारों तरफ चीख- पुकार मच गई। स्थानीय लोगों ने तुंरत घटनास्थल पर पहुंचकर घायलों को वाहनों से बाहर निकाला और इस बात की सूचना तुरंत पुलिस दी। घटना के भीषण हादसे से आक्रोशित हुए लोगों ने सड़क पर जाम लगा दिया। तकरीबन दो घंटे तक अंबाह- मुरैना मार्ग का यातायात बंद रहा, अधिकारियों के आश्वासन उपरांत यातायात बहाल हो गया।</p>

<p style="text-align: justify;"><strong>योग दिवस में शामिल थे अधिकारी</strong></p>

<p style="text-align: justify;">जिस समय यह घटना हुई उस समय प्रशासन के अधिकारी राष्टय योग दिवस कार्यक्रम में थे। जैसे ही घटना की खबर लगी, तो वह तुरंत घटनास्थल पर पहुंचे और घायलों को इलाज हेतु अस्पताल में भर्ती कराया। भारी संख्या में पुलिस भी मौके पर मौजूद थी।</p>

<p style="text-align: justify;"><strong>मृतक के परिजनों व घायलों को आर्थिक सहायता</strong></p>

<p style="text-align: justify;">हादसे में मृतकों के परिजनों को मुख्यमंत्री जनकल्याण योजना में 7 लोग पंजीकृत थे, जिन्हें 4-4 लाख रुपए की सहायता दी जाएगी। मुख्यमंत्री स्वेच्छानुदान से 2-2 लाख तथा घायलों को 50-50 हजार रुपए दिए जाएंगे। मुरैना रेडक्रॉस द्वारा मृतकों के शवों को उनके गृह गांव भेजा गया।</p>
