<p style="text-align: justify;"><strong>जबलपुर</strong>। बेलखेड़ा थाना क्षेत्र में पति ने चरित्र संदेह पर पत्नी की गर्दन काटकर हत्या कर दी। वारदात को अंजाम देने के बाद आरोपी पति मौके से फरार हो गया था। वहीं गढ़ा में छेड़खानी की घटना को लेकर हुई रंजिश के चलते एक युवक की चाकू मार कर हत्या कर दी गई। वारदात के बाद से पति फरार है जिसकी पुलिस सरगर्मी से तलाश कर रही है। प्राप्त जानकारी के मुताबिक ग्राम पौंड़ीकला निवासी 21 वंदना बर्मन की शादी करीब एक साल पहले ग्राम तमुरिया कटंगी निवासी मक्खन बर्मन के साथ हुई थी। शादी के बाद से मक्खन अपनी पत्नी पर चरित्र संदेह करने लगा था ,इस बात को लेकर दोनों के बीच आए दिन विवाद होने लगा था। सोते वक्त किया कत्ल कुछ दिनों पूर्व वंदना अपने मायके पौंडीकला अपने पिता के घर आकर रूकी थी। सोमवार को वंदना का पति मक्खन अपनी ससुराल पहुंचा था। रात में खाना खाने के बाद वंदना घर के आंगन में खटिया पर सो रही थी। रात करीब 12 से 4 बजे के बीच जब वंदना गहरी नींद में सो रही थी तभी मक्खन ने कुल्हाड़ी से हमला कर वंदना की गर्दन काटकर हत्या कर दी थी। घटना सूचना पर पुलिस मौके पर पहुंच गई तथा शव को पीएम के लिए भेज दिया जाएगा। वारदात को अंजमा देने वाला पति फरार है। उसकी सरगर्मी से तलाश की जा रही है। पुलिस जल्द ही आरोपी को पकड़ लेगी। पुलिस ने भादंवि की धारा 302 के तहत प्रकरण दर्ज कर लिया है।</p>
