<p style="text-align: justify;"><strong>जबलपुर</strong> ।&nbsp; जबलपुर के इतिहास में नए अध्याय के रूप में शनिवार को नगर निगम द्वारा एक और कीर्तिमान स्थापित किया गया। भव्य समारोह में इंदौर से देश के प्रधानमंत्री नरेन्द्र मोदी ने ई शुभारंभ के माध्यम से शहर की 9 बस्तियों के 1750 परिवारों को गृह प्रवेश कराया। इस दौरान धनवंतरी नगर के परसवाड़ा बस्ती की निवासी रंजना सिंह ने प्रधानमंत्री श्री मोदी से चर्चा कर अपनी भावनाएं व्यक्त की। शहरी विकास महोत्सव के दौरान प्रधानमंत्री श्री मोदी ने गृह प्रवेश कराने के अलावा सूत्र सेवा बस सुविधा, स्मार्ट सिटी मिशन के अंतर्गत तैयार नॉन मोटराइज़्ड टांसपोर्ट का ई शुभारंभ किया। सूत्र सेवा बस सुविधा के माध्यम से लोक परिवहन को बेहतर बनाने का प्रयास किया जाएगा। पहले चरण में नगर निगम जबलपुर को 5 बसों का आवंटन किया गया है। नॉन मोटराइज़्ड टांसपोर्ट के तहत कटंगा से ग्वारीघाट तक कि सड़क का चयन कर निर्माण कराया गया है।</p>

<p style="text-align: justify;"><strong>चौतरफा विकास हो रहा: शरद</strong></p>

<p style="text-align: justify;">इस मौके पर स्वास्थ्य राज्यमंत्री शरद जैन ने कहा कि प्रधानमंत्री श्री मोदी के संकल्प अनुसार अब जबलपुर के सभी आवास हीन हितग्राहियों को चिन्हित कर सर्वसुविधा युक्त पक्के आवास उपलब्ध कराने की योजना तेजगति से शुरूआत हो गई है। अब मध्यप्रदेश में चौतरफ विकास के लिए भारत सरका एवं राज्यसरकार प्रतिबद्ध है।</p>

<p style="text-align: justify;"><strong>गरीबों को तोहफा : महापौर </strong></p>

<p style="text-align: justify;">इस दौरान आयोजित समारोह को संबोधित करते हुए महापौर ने कहा कि प्रधानमंत्री श्री मोदी के प्रयासों का ही परिणाम है कि आज गरीबों को पक्के और सुविधायुक्त आवास दिए जा रहे हैं।</p>

<p style="text-align: justify;"><strong>परसवाड़ा में उत्सव का माहौल</strong></p>

<p style="text-align: justify;">प्रधानमंत्री आवास योजना के अंतर्गत पक्के आवासों में गृह प्रवेश के अवसर पर धनवंतरी नगर के परसवाड़ा में उत्सव का माहौल नजर आया। प्रधानमंत्री आवास योजना के अंतर्गत प्राप्त अनुदान राशि से आवास बनाकरए उन्हें सजा संवारकर हितग्राहियों ने पूरे विधि विधान के साथ पूजन कर गृह प्रवेश किया। इस योजना के लिए शहर के विभिन्न क्षेत्रों की 9 बस्तियों का चयन किया गया और 1750 हितग्राहियों को लाभान्वित किया गया। इस दौरान सभी महिला हितग्राहियों ने एक कलर की गुलाबी प्रिंट की साड़ी पहन रखी थी जिससे लग रहा था कि आज परसवाड़ा के दुर्गा नगर बस्ती में कोई बड़ा अनुष्ठान हो रहा है।</p>

<p style="text-align: justify;"><strong>बारिश ने बढ़ाया उत्साह</strong></p>

<p style="text-align: justify;">कार्यङ्मीम के दौरान अचानक मौसम में बदलाव हुआ और बारिश होने लगी। तेज हवाओं और बारिश के बावजूद भी परसवाड़ा में उपस्थित हितग्राहियों, नागरिकों, जनप्रतिनिधियों और शासकीय अधिकारियों और कर्मचारियों का उत्साह कम नहीं हुआ। प्रधानमंत्री से संवाद का जब समय आया तब भी तेज बारिश हो रही थी वर्षा के दौरान ही परसवाड़ा की रंजना सिंह ने अपने साथ चार हितग्राहियों को लेकर छाता लगाकर प्रधानमंत्री से वीडियो कॉन्फ्रेंसिंग के माध्यम से संवाद किया।</p>

<p style="text-align: justify;"><strong>ये भी रहे उपस्थित</strong></p>

<p style="text-align: justify;">क्षेत्रीय विधायक तरूण भानोत, नगर निगम अध्यक्ष सुमित्रा बाल्मीक, पूर्व महापौर सदानंद गोडबोले, संजय तिवारी, संभागीय कमिश्नर आशुतोष अवस्थी, कलेक्टर छवि भारद्वाज, निगमायुक्त चन्द्रमौलि शुक्ला, सीईओ जेडीए निधि सिंह राजपूत, अपर आयुक्त गजेन्द्र सिंह नागेश, रोहित सिंह कौशल आदि उपस्थित रहे।</p>
