<p style="text-align: justify;"><strong>भोपाल &nbsp;</strong>।&nbsp; भोपाल के शहरी क्षेत्र में पांच तहसील बनाने को लेकर भू-अभिलेख विभाग के अधिकारियों का प्रस्ताव कलेक्टर डॉ. सुदाम पी खाडे ने लौटा दिया है। उन्होंने नई तहसीलों के प्रस्ताव के साथ पुराने 5 सर्कल की एरिया, वार्ड तथा जनसंख्या की रिपोर्ट मांगी है, ताकि नई तहसीलों में जनसंख्या की स्थिति सामने आ सके। इधर, अधिकारियों ने एसडीएम को पत्र लिखकर उनके क्षेत्र में आ रहे वार्ड, जनसंख्या की जानकारी मांगी है। नगर निगम को भी पत्र लिखकर सभी वार्डों की वर्तमान जनसंख्या की जानकारी मांगी जाएगी। वर्तमान में भोपाल में पांच नजूल सर्कल एमपी नगर, टीटी नगर, गोविंदपुरा, शहर भोपाल और संत हिरदाराम सर्कल (बैरागढ़ सर्किल) हैं। कलेक्टर ने वर्तमान पांच सर्कलों की 2018 की जनसंख्या मांगी है। यह अफसरों के लिए सिरदर्द बन रही है, क्योंकि जनगणना 10 साल में एक बार होती है, जो 2011 में हो चुकी है। उसी वर्ष की जनसंख्या के आधार पर नई पांच तहसीलों के प्रस्ताव तैयार हो रहे है।</p>

<p style="text-align: justify;"><strong>ये प्रस्ताव तैयार किया था</strong></p>

<p style="text-align: justify;">पहले शहर भोपाल सर्कल को चार भागों में बांटकर चार सर्कल एमपी नगर, टीटी नगर, गोविंदपुरा व बैरागढ़ में जोड़ने की पहल शुरू हुई थी। लेकिन शहर भोपाल सर्कल केवल शहर भोपाल गांव के एरिया को लेकर बनाया गया है। ऐसे में उसे चार भागों में बांटने के लिए मंजरे-टोले में कर तोड़ना पड़ता। इसको देखते हुए 5 तहसील बनाने के कॉन्सेप्ट में फेरबदल कर शहर भोपाल सर्कल को संत हिरदाराम सर्कल में मर्ज कर एक तहसील बनाने का प्रस्ताव था। गोविंदपुरा, एमपी नगर व टीटी नगर क्षेत्र को यथावत रखकर जस की तस तहसील बनाने की बात कही गई।</p>
