<p style="text-align: justify;"><strong>नई दिल्ली</strong>। इलेक्ट्रॉनिक उपकरण बनाने वाली कंपनी लेमन इलेक्ट्रॉनिक्स लिमिटेड हरियाणा के कुंडली क्षेत्र में 100 करोड़ रुपए के निवेश से टेम्पर्ड ग्लास संयंत्र लगाने वाली है। कंपनी ने एक बयान में कहा कि यह संयंत्र उसकी सहयोगी इकाई लेमन ग्लास इंडिया लिमिटेड लगाएगी। इसमें प्रति माह दो करोड़ मोबाइल टेम्पर्ड ग्लास का विनिर्माण किया जाएगा। कंपनी के चेयरमैन एवं प्रबंध निदेशक कपिल चुग ने कहा कि पिछले माह उत्पादन इकाई और शोध एवं विकास केंद्र शुरू होने के बाद अत्याधुनिक ग्लास इकाई का विस्तार करना हर्ष का विषय है।</p>
