<p style="text-align: justify;"><strong>शाजापुर</strong>&nbsp;।&nbsp; स्वच्छता अभियान के बाद नगर पालिका की शहरवासियों को सुगम आवागमन नहीं दे पाई है। कुछ दिनों पूर्व शहर की अंदरुनी सड़कों का सुधारीकरण करने के लिए अभियान तो चलाया गया था, लेकिन इस अभियान को बीच में ही छोड़ दिया गया। नतीजन शहर की कुछ सड़कें तो सुगम हो गई, तो कुछ अब भी गड्ढों से सनी हैं, जो बारिश में शहरवासियों के लिए मुसीबत बनी हुई हैं। हालांकि इन गड्ढों के लिए टेंडर भी हो चुके थे, लेकिन उसके कई दिनों तक काम नहीं हुआ। जिम्मेदारों का कहना था कि शहर की सड़कों का पूरा निर्माण किया जाना है, जिसके चलते फिलहाल गड्ढों को भरा जा रहा है। तब उम्मीद जागी थी कि अब शहर की अंदरुनी सड़कों के हालात बदलेंगे। इसके लिए काम भी शुरू हुआ, लेकिन कुछेक क्षेत्रों की सड़कों का संधारण करने के बाद शेष मार्गों को अपने हाल पर छोड़ दिया गया। नतीजन बारिश के दिनों में गड्ढों से लबरेज सड़कें शहरवासियों के लिए मुश्किलें पैदा कर रही हैं और हादसों को न्यौता दे रही हैं।</p>

<p style="text-align: justify;"><strong>नपाधिकारी ने रुकवाया था नियम विरुद्ध काम</strong></p>

<p style="text-align: justify;">जिस ठेकेदार को शहर की सड़कों के हालत सुधारने की जिम्मेदारी दी गई थी वह इस काम को लापरवाहीपूर्वक अंजाम दे रहा था। इस मामले की शिकायत शहरवासियों ने नपा के सीएमओ को की थी। इस पर उन्होंने तत्काल उस काम को रुकवाया था। लेकिन इसके बाद जिम्मेदारों ने भी इस मामले से पल्ला झाड़ लिया था और इसके बाद से आज तक इस ओर किसी ने भी ध्यान नहीं दिया।</p>
