<p style="text-align: justify;"><strong>मंदसौर</strong>।<strong> </strong>यहां बुधवार को दिल दहलाने वाली घटना हुई। सुबह 11.30 बजे बस स्टैंड के पीछे लक्ष्मण दरवाजे के पास झाड़ियों के बीच नाले किनारे एक बालिका बदहवास हालत में मिली। पुलिस के अनुसार, बदमाशों ने अपहरण कर उससे दुष्कर्म किया और वहां फेंक दिया। आरोपी को देर रात पुलिस ने गिरफ्तार कर लिया है।</p>

<p style="text-align: justify;"><strong>स्कूल से नहीं लौटी</strong>- पिता ने तीसरी कक्षा में पढ़ने वाली 8 वर्षीय बेटी को दोपहर में स्कूल छोड़ा था। शाम तक नहीं लौटी तो परिजनों ने उसे खोजा। नहीं मिलने पर पुलिस में गुमशुदगी दर्ज कराई। काफी तलाश के बाद वह झाड़ियों में पड़ी मिली। शरीर पर चोट के निशानों से लग रहा है, दरिंदे ने उससे जानवरों जैसा सलूक किया। गले और गाल पर धारदार हथियार से चोट पहुंचाई। पुलिस ने उसे अस्पताल पहुंचाया। हालत गंभीर होने पर उसे इंदौर एमवायएच रैफर किया है। घटनास्थल से स्कूल बैग, पानी व बीयर की बोतल बरामद की हैं।</p>
