<p style="text-align: justify;"><strong>भोपाल </strong>। &nbsp; बागसेवनिया में रहने वाली युवती ने शुक्रवार की रात फांसी लगा ली। परिजन उसे निजी अस्पताल लेकर पहुंचे, जहां डॉक्टरों ने उसे मृत घोषित कर दिया। मृतका के साथ उसके सौतेले पिता ने दो साल पहले दुष्कर्म किया था। कुछ दिनों पहले अदालत में हुई सुनवाई के बाद उसे लगने लगा था कि आरोपी को सजा नहीं मिल पाएगी, क्योंकि वकीलों के बीच जिरह के दौरान सवालों पर जवाब देते वक्त वह लड़खड़ा गई थी। इस कारण वह दुखी थी। पुलिस के मुताबिक 19 वर्षीय युवती इलाके की झुग्गीबस्ती में रहती थी। पांचवी तक पढ़ाई करने के बाद वह घर पर ही रहती थी। दो साल पहले उसके साथ उसके सौतेले पिता ने दुष्कर्म किया था। पुलिस ने आरोपी पिता को गिर&mu;तार कर जेल भेज दिया था जो कुछ दिनों पहले ही जमानत पर बाहर आया है। दुष्कर्म का यह मामला कोर्ट में विचाराधीन है। बीती रात आठ बजे युवती ने घर में फांसी लगा ली। परिजन उसे फंदे से उतारकर अरेरा कालोनी स्थित निजी अस्पताल लेकर पहुंचे, जहां डॉक्टरों ने मृत घोषित कर दिया। उसे लगा नहीं मिलेगी आरोपी को सजा: परिजनों ने पुलिस को बताया कि अदालत में दोनों पक्षों के वकीलों के बीच बहस हुई। इस दौरान विरोधी पक्ष के वकील ने युवती से कई सवाल पूछे, जिनके जवाब देते हुए वह लड़खड़ा गई थी। उसके बाद से युवती को लगने लगा कि बयानों के कारण उसका केस कमजोर हो गया है और आरोपी को कड़ी सजा नहीं मिल पाएगी। इसके लेकर वह कई दिनों से दुखी थी।</p>
