<p style="text-align: justify;"><strong>ग्वालियर&nbsp;</strong>।&nbsp;<strong> </strong>आॅनलाइन फेसबुक पेज पर लड़कियों के फोटो डालकर फर्जी सेक्स रैकेट चला रहे एक ठग को सायबर पुलिस ने दबोच लिया है। आरोपी के खिलाफ मामला दर्ज कर दाखिले हवालात कर दिया है। पत्रकारों से चर्चा के दौरान सायबर सेल प्रभारी सुधीर अग्रवाल ने बताया कि कुछ समय से शिकायतें मिल रहीं थीं कि फेसबुक पेज बनाकर कुछ लोग ठगी कर रहे हैं। जब जांच पड़ताल की तो पता चला कि बबनी गांव यूपी का रहने वाला अंकित पुत्र राकेश द्विवेदी यह कार्य कर रहा है। तब उससे बातचीत कर उसे अपने जाल में फंसाकर पकड़ लिया। आरोपी ने स्वीकार किया कि वह पिछले चार साल से इसी तरह से ठगी का कारोबार कर रहा है। इससे उसने अपना आलीशान घर व कार खरीद ली है। फिलहाल आरोपी के खिलाफ मामला दर्ज कर उससे पूछताछ की जा रही है। इस तरह की जाती थी ठगी फेसबुक पेज पर लड़कियों के फोटो और मोबाइल नंबर दिए गएा। जब कोई व्यक्ति उस नंबर पर संपर्क करता तो वह युवती से मीटिंग फिक्स करने की राशि बताता। मीटिंग फिक्स होने से पहले पचास प्रतिशत रकम वह अपने खाते में ट्रांसफर करवा लेते थे। इसके बाद वह नंबर ब्लॉक कर देते और दूसरे शिकार की तलाश में लग जाते।</p>

<p style="text-align: justify;"><strong>यूपी पुलिस की जानकारी में था मामला</strong></p>

<p style="text-align: justify;">सायबर पुलिस ने बताया कि आरोपी की करतूत यूपी पुलिस की जानकारी में थी। जब संबंधित थाना पुलिस से संपर्क कर आरोपी को पकड़ने पहुंचे तो उन्होंने यह बात स्वीकार की। यह भी बताया कि आरोपी एक समाचारपत्र का संपादक बताकर आए दिन धौंस भी जमाता था।</p>
