<p style="text-align: justify;"><strong>नई दिल्ली</strong>। इंफोसिस फाउंडेशन की प्रमुख व अंग्रेजी और कन्नड़ की लेखिका सुधा मूर्ति का कहना है कि बच्चों के लिए साहित्य लिखना बहुत मुश्किल काम है। आम आदमी के दुखों पर लिखने वाली सुधा मूर्ति ने बच्चों की किताब लिखने का फैसला लिया और हर दफा एक अलग कहानी बयां की। उन्हें डॉलर बहू, हाऊ आई टॉट माई ग्रैंडमदर टू रीड और द सरपेंट्स रिवेंज जैसी किताबों के लिए जाना जाता है। ब् मूर्ति ने कहा, बच्चों के लिए लिखना सबसे कठिन काम है। उन्होंने कहा कि बच्चों के लिए कुछ लिखने के लिए सबसे पहले खुद बच्चा बनना होता है। बच्चों के लिए सब कुछ आश्चर्यजनक होता है। 67 साल की लेखिका की नई किताब हिअर, देयर एंड ऐवरीवेयर हाल में प्रकाशित हुई है। उन्होंने कहा कि जब वह फाउंडेशन के काम में व्यस्त रहती हैं तब उनके दिमाग में कोई कहानी नहीं आती।</p>
