<p style="text-align: justify;"><strong>ग्वालियर</strong>।&nbsp; &nbsp; विक्रांत ग्रुप आॅफ इंस्टीट्यूशंस परिसर में सोमवार को सभी छात्रों, स्टॉफ एवं प्रबंधन सदस्यों ने मिलकर पौधरोपण किया। साथ ही एक-एक पौधा लगाकर उसकी देखभाल करने की शपथ ली। संस्थान में अध्ययनरत एनसीसी छात्रों ने भी पौधे लगाए। इस अवसर पर विक्रांत समूह के चेयरमैन आरएस राठौर ने कहा कि प्रकृति के असंतुलित होने का मुख्य कारण जंगलों का कटना और पेड़ों का कम होना है। आज के समय में जल संकट का मुख्य कारण पेड़ों का कम होना ही है। इसीलिए मनुष्य को जीवन में एक पेड़ अवश्य लगाना चाहिए एवं अपने आस-पास के लोगों को प्रेरित करना चाहिए। उन्होंने सभी लोगों को पेड़ लगाओ-पेड़ बचाओ की शपथ दिलाई। इस दौरान संपूर्ण परिसर में 450 से अधिक पौधे लगाए गए। इस अवसर पर विक्रांत समूह के सचिव इंजी. विक्रांत सिंह राठौर, वाइस प्रेसीडेंट संजीव चैहान, डीएमडी जगविंदर कौर, एक्ज्यूकेटिव डायरेक्टर एनके सिंह, प्राचार्य प्रो. पवन अग्रवाल, समस्त विभागाध्यक्ष, प्राध्यापक एवं छात्र/छात्राओं ने पौधे लगाए।</p>
