<p style="text-align: justify;"><strong>वॉशिंगटन</strong>। उत्तर कोरिया संग दोस्ती के बाद अब अमेरिका और ईरान के बीच तनातनी लगातार बढ़ती जा रही है। अमेरिकी विदेश मंत्री माइक पॉम्पिओ ने ईरान को धमकी दी है कि अगर उसने परमाणु हथियार बनाना जारी रखा तो तेहरान को दुनियाभर के क्रोध का सामना करना पड़ेगा। पॉम्पिओ ने कहा, उन्हें उम्मीद है कि ईरान के खिलाफ अमेरिका को सैन्य कार्रवाई नहीं करनी पड़ेगी। एक इंटरव्यू में पॉम्पिओ ने कहा कि ईरान के साथ अंतरराष्ट्रीय परमाणु डील का भाग्य कुछ भी रहा हो, लेकिन इसका मतलब यह नहीं कि उसे परमाणु हथियार हासिल करने का अधिकार मिल गया। उन्होंने कहा, मुझे उम्मीद है कि वे समझते हैं कि अगर उन्होंने अपने परमाणु कार्यक्रम को बढ़ाना शुरू किया तो पूरी दुनिया के क्रोध का सामना करना होगा।&nbsp;</p>

<p style="text-align: justify;"><strong>हम उस रास्ते को ही करेंगे खत्म</strong></p>

<p style="text-align: justify;">पॉम्पिओ ने कहा, अगर उन्होंने हथियार कार्यक्रम की ओर बढ़ना शुरू किया तो दुनिया को अस्वीकार्य होगा और हम उस रास्ते को ही खत्म कर देंगे, जो मुझे नहीं लगता कि ईरान के हित में होगा। उन्होंने साफ किया कि वह अमेरिकी सैन्य कार्रवाई की बात नहीं कर रहे हैं। पॉम्पिओ ने कहा, जब मैं क्रोध कह रहा हूं, तो मेरा मतलब वैश्विक स्तर पर निंदा और आर्थिक पाबंदियां है, जिनका ईरान को सामना करना पड़ेगा।</p>
