<p style="text-align: justify;"><strong>मॉस्को</strong>। फुटबॉल विश्व कप समलैंगिकों के लिए असहज माने जाने वाले शहर मॉस्को में एलजीबीटीर् लेस्बियन , गे , बाइसेक्सुअल और ट्रांसजेंडरी समुदाय और टूर्नामेंट के लिए दूसरे देशों से आए खेल के प्रशंसकों के एकदूसरे से मिलने और बातें करना का मौका बन गया है। गत गुरुवार को जब इंग्लैंड - बेल्जियम के बीच पहले राउंड का मैच हो रहा था तो प्रोजेक्टर के जरिये मध्य मास्को में &lsquo; डाइवर्सिटी हाउस में समलैंगिक पुरुषों और महिलाओं का समूह बीयर पीते हुए मैच का लुत्फ उठा रहा था। &lsquo; डाइवर्सिटी हाउस &rsquo; समलैंगिक और जातीय अल्पसंख्यक समुदाय के प्रशंसकों के लिए बनाई गई एक जगह है जहां वे फुटबॉल विश्व कप के मैच देखते हैं। यहां तक कि रूस की सुरक्षा सेवा के कर्मी जिनपर &lsquo; डाइवर्सिटी हाउस &rsquo; की निगरानी की जिम्मेदारी है , वे भी वहां समलैंगिकों के बीच बैठकर मैच का आनंद उठाते देखे गए। बाइस वर्षीय फुटबॉल प्रशंसक विक्तोर त्रोनिन ने कहा कि यह असल में एक जगह है जहां समलैंगिक लोग एक सामान्य माहौल में मिल सकते हैं और मैंने इससे पहले मॉस्को में ऐसी किसी जगह के बारे में नहीं सुना था।</p>
