<p style="text-align: justify;"><strong>बड़वानी</strong>।<strong> </strong>मध्यान्ह भोजन की राशि में से रिश्वत मांगने के मामले की शिकायत पर लोकायुक्त ने शनिवार शाम एक प्रधान पाठिका को उसे घर से रंगे हाथ रिश्वत लेते पकड़ा और सर्किट हाउस लाकर उसके खिलाफ भ्रष्टाचार अधिनियम के तहत कार्रवाई की जा रही है। शिकायकर्ता बनारसबाई शिंदे ने बताया कि स्कूल में मध्याह्न भोजन दे रहे समूह की अध्यक्ष उनकी बहन हिरलीबाई और सचिव बेटी रिचा शिंदे है, जो बीते 3 साल से स्कूल की प्रधान पाठिका व मध्याह्न भोजन प्रभारी सुमनबाई यादव को प्रतिमाह 800 रुपए की रिश्वत दे रहे थे। बीते 8 माह से उन्होंने रिश्वत की राशि देना बंद कर दी, जिसके बाद प्रधान पाठिका ने मध्याह्न भोजन बंद करने को लेकर परेशान करने लगी, जिसके बाद उन्होंने लोकायुक्त में तीन दिन पूर्व शिकायत दर्ज करवाई थी। लोकायुक्त डीएसपी प्रवीण बघेल ने बताया कि बनारसबाई की शिकायत पर शुक्रवार की शाम प्रधान पाठिका को उसके निवास पर रिश्वत की राशि लेते हुए रंगेहाथ गिरफ्तार किया। शिकायकर्ता के अनुसार समूह द्वारा प्रतिमाह 800 रुपए के मान से 8 माह की राशि 6400 रुपए देना बकाया चल रही थी, जिसके लिए शिक्षिका द्वारा परेशान किया जा रहा था।</p>
