<p style="text-align: justify;"><strong>खरगोन</strong> ।&nbsp; सिख संगत में भक्ति और शक्ति की नई चेतना जगाने वाले छठे गुरु हरगोविंदसिंघजी का प्रकाश पर्व समाजजनों ने श्री गुरुद्वारा साहेब में हर्षोल्लास से मनाया। ज्ञानी प्रदीपसिंह खालसा, स्त्री सत्संग जत्थे एवं बच्चों द्वारा शब्द कीर्तन किया। समाप्ति के उपरांत गुरु का अटूट लंगर संगत के लिए बरता। गुरुसिंह सभा कमेटी के प्रधान इंद्रजीत सिंह चावला ने गुरु की महिमा पर प्रकाश डालते हुए कहा- गुरू हरगोबिन्द सिखों के छठे गुरु थे। साहिब की सिक्ख इतिहास में गुरु अर्जुन देवजी के सुपुत्र गुरु हरगोबिन्द साहेब की दल-भंजन योद्धा कहकर प्रशंसा की गई है। गुरु हरगोबिन्द साहेब ने अपने व्यक्तित्व और कृतित्व से एक ऐसी अदम्य लहर पैदा की, जिसने आगे चलकर सिख संगत में भक्ति और शक्ति की नई चेतना जगाई। मीडिया प्रभारी सरदार परविंदरसिंह चावला ने बताया दोपहर में गुरु का अटूट लंगर वरता गया, जिसमें समाजजन ने एक संगत एक पंगत के रूप में गुरु प्रसादी ग्रहण की। इस अवसर पर गुरुसिंघ सभा कमेटी के हरभजनसिंह भाटिया, तिन्दर सेनी, भजन सिंह छाबड़ा, मनवीर सिंह भाटिया, मुनिया भाटिया, हर्षदीप सिंह, शमी भाटिया, सोनू भाटिया, ऋषि भाटिया, जोगिंदरसिंह छाबड़ा, सोनू भाटिया, पवनीत सिंह भाटिया आदि मौजूद थे।</p>
