<p style="text-align: justify;"><strong>श्रीनगर/नईदिल्ली</strong>। झेलम नदी की क्षमता 35 हजार क्यूसेक पानी की है, लेकिन जम्मू- कश्मीर में भारी बारिश से यह बढ़कर 50 हजार क्यूसेक हो गया है। श्रीनगर के राम मुंशी बाग में तड़के सुबह तक जलस्तर बढ़कर 20.82 फीट हो गया। यह खतरे के निशान से दो फीट ज्यादा है। मीडिया रिपोर्ट्स के अनुसार बाढ़ में 3 लोगों की मौत हो गई है।</p>

<p style="text-align: justify;"><strong>राज्यपाल ने लिया हालात का जायजा</strong></p>

<p style="text-align: justify;">जम्मू-कश्मीर के राज्यपाल एनएन वोहरा ने शनिवार को अफसरों के साथ बैठक कर हालातों का जायजा लिया। प्रशासन ने शनिवार को बाढ़ का अलर्ट जारी करने के साथ ही हेल्पलाइन स्थापित करने और 12वीं तक के स्कूलों को बंद रखे जाने के आदेश दिए हैं। घाटी के सभी जिलों में बाढ़ नियंत्रण कक्ष और हेल्पलाइन स्थापित कर दी गई है। राज्यपाल ने लिया हालात का जायजा शोपिया, अनंतनाग और श्रीनगर जिले में 53 मिलीमीटर बारिश दर्ज की गई है। मुख्य सचिव ने लोगों को सतर्क रहने के साथ ही सुरक्षित जगहों पर भेजे जाने के लिए तैयार रहने के निर्देश दिए हैं। श्रीनगर, अनंतनाग, पुलवामा, कुलगाम और अन्य जगहों के कई निचले इलाकों में लोगों को जलभराव की समस्या का सामना करना पड़ रहा है।</p>

<p style="text-align: justify;"><strong>मप्र में तीनचार दिन बारिश की गुंजाइश नहीं</strong></p>

<p style="text-align: justify;"><strong>भोपाल</strong>। मप्र में मानसून अभी ज्यादा सक्रिय नहीं है। अगले 3- 4 दिन ज्यादा बारिश की गुंजाइश नहीं है। कुछ जगहों पर हल्की वर्षा की संभावना है। मौसम केंद्र के अनुसार मानसून हिमालय की तराई की ओर चला गया है। इस मौसम में भोपाल में अब तक 113 मिमी बारिश हो चुकी है।</p>

<p style="text-align: justify;"><strong>अगले चौबीस घंटों में 6 राज्यों में भारी बारिश का की चेतावनी जारी</strong></p>

<p style="text-align: justify;">मौसम विभाग ने रविवार शाम तक असम, मेघालय, अरुणाचल प्रदेश, पश्चिम बंगाल के पर्वतीय क्षेत्र, सिक्किम और जम्मू कश्मीर के अलग-अलग हिस्सों में भारी बारिश की संभावना जताई है, इसके साथ ही अलर्ट जारी किया गया है।</p>
