<p style="text-align: justify;"><strong>भोपाल</strong>। पुलिस के तमाम प्रयासों के बावजूद शहर में छेड़छाड़ की घटनाओं पर रोक नहीं लग पा रही है। पिछले 24 घंटे में राजधानी में एक नाबालिग और एक कॉलेज छात्रा समेत चार महिलाओं के साथ छेड़छाड़ के मामले सामने आए हैं। पुलिस ने सभी मामलों में प्रकरण दर्ज कर लिया है। टीला जमलापुरा इलाके में विधवा महिला के साथ घर में घुसकर छेड़छाड़ की गई। पुलिस ने बताया कि 25 वर्षीय महिला के पति का करीब सात महीने पहले निधन हो गया था। पड़ोस में रहने वाला आमिर महिला पर शादी करने का दबाव बना रहा था। मंगलवार शाम शादी की बात करने वह महिला के घर पहुंचा था। महिला ने शादी करने से इंकार किया तो आमिर ने अश्लील हरकत की। कुछ देर बाद पीड़िता की ननद जब आमिर का शिकायत करने उसके घर पहुंची तो आमिर और उसके साथी साजेब ने ननद के साथ धक्का-मुक्की की और जान से मारने की धमकी दी।</p>

<p style="text-align: justify;"><strong>दो छात्राओं से छेड़छाड़ </strong></p>

<p style="text-align: justify;">छोला मंदिर थानांतर्गत शिवनगर फेस-3 में रहने वाली युवती एक निजी कॉलेज में पढ़ती है। मोहल्ले में रहने वाले शिव कुमार उर्फ गोलू ने मंगलवार दोपहर छात्रा का हाथ पकड़ लिया और प्रेम का इजहार करने लगा। बुधवार को न्यायालय में पीड़िता के बयान दर्ज कराए गए।</p>

<p style="text-align: justify;"><strong>ईद पर नहीं गई तो पहुंच गया घर :</strong> अशोका गार्डन में एक युवती से छेड़छाड़ का मामला सामने आया है। पुलिस के मुताबिक युवती गुजरात में रहकर पढ़ाई कर रही है। इन दिनों वह घर आई हुई है। उसका परिचित शादउल्ला ने उसे ईद पर घर बुलाया था, लेकिन वह नहीं जा पाई। बुधवार सुबह शादउल्ला उसके घर पहुंचा और छेड़छाड़ की।</p>
