<p style="text-align: justify;"><strong>भोपाल</strong>।&nbsp;<strong> &nbsp;</strong> कांग्रेस विधायक हेमंत कटारे पर अड़ीबाजी के आरोप में जेल गई युवती ने फिर यू-टर्न ले लिया है। जेल में रहते कटारे पर दुष्कर्म का आरोप लगाकर युवती चर्चा में आई थी। हेमंत ने उस पर 25 लाख रुपए अड़ीबाजी के रूप में मांगने की शिकायत करके आॅडियो क्लिप भी जारी की थी, जिसमें युवती पैसे मांगते हुए भावताव कर रही थी। जेल से छूटते ही युवती ने 3 बार प्रेस कांफ्रेंस करके हेमंत पर आरोप दोहराए थे। इसके बाद 3 मई को जबलपुर में एक प्रेस कांफ्रेंस करके कहा था कि एक भाजपा नेता के कहने पर उसने आरोप लगाए थे। उसका कहना था कि उसके साथ राजनीतिक साजिश की गई है। राजनेताओं पर लगाए आरोप शुक्रवार को रविंद्र भवन स्थित अप्सरा रेस्टारेंट में युवती ने पत्रकारों से चर्चा की। उसने फिर से भाजपा के संगठन के पदधिकारियों पर आरोप लगाए। उनके अलावा दो मंत्रियों के नाम भी लिए। पत्रकारों ने जब उसके खिलाफ दर्ज अड़ीबाजी और पैसों के लेनदेन के आॅडियो की बात की तो वह इन प्रश्नों को टालते हुए, उनको राजनैतिक साजिश बताकर पल्ला झाड़ लिया। विधायक कटारे से वह 25 लाख रुपए क्यों मांग रही थी। उसके पास हाल ही में नई गाड़ी और एक कॉलोनी में नया मकान कैसे आया, इन सवालों पर उसने कहा कि उसके पिता की फैक्ट्री है। पहले उसने प्रेस कांफ्रेंस के दौरान कहा था कि वो गरीब है और पिता गुजरात की एक फैक्ट्री में काम करते हैं।</p>

<p style="text-align: justify;"><strong>अदालत पर टिकी निगाहें</strong></p>

<p style="text-align: justify;">युवती के बार-बार पलटते बयानों को लेकर जब उससे पूछा गया कि मजिस्ट्रेट के सामने 164 के बयान झूठे थे, तो उसने कहा कि वो झूठा केस करवाने के मामले में जेल जाने तैयार है। वहीं बार-बार बदलते बयानों के चलते मीडिया ने किनारा कर लिया है। इस हाईप्रोफाइल मामले में सबकी निगाहें मप्र हाइकोर्ट पर लगी हैं। दूसरी ओर, बार-बार बयान बदलने वाली युवती ने क्राइम ब्रांच की महिला अफसर समेत हर उस अधिकारी से मॉफी मांगने की बात कही है, जिसके खिलाफ उसने आरोप लगाए अथवा बयान दिए थे।</p>
