<p style="text-align: justify;"><strong>भोपाल।</strong> सड़क हादसे में मृत रूरल इंजीनियर सर्विस में क्लर्क अशोक महोर के परिजनों ने रविवार सुबह कमला नगर थाने का घेराव किया। वे कार मालिक जज के बेटे हर्षित कुमार को आरोपी बनाने और उसकी गिरफ्तारी की मांग कर रहे थे। जज के बेटे पर केस दर्ज होने के बाद वे शांत हुए। प्रेमपुरा निवासी अशोक महोर को 25 जून की शाम को दफ्तर से घर लौटते समय 23वीं बटालियन के पास कार ने टक्कर मार दी थी। इलाज के दौरान शनिवार सुबह अशोक की मौत हो गई थी। परिजनों का आरोप था कि लोगों ने आरोपी को पकड़कर पुलिस के हवाले कर दिया था, लेकिन जज का बेटा होने के कारण पुलिस ने कार्रवाई के बजाए उन्हें थाने से छोड़ दिया।</p>
