<p style="text-align: justify;"><strong>जबलपुर</strong>। जबलपुर। आते ही अपनी स्टाइल से पुलिस कप्तान अमित सिंह को जैसे ही पता चला कि केन्ट क्षेत्र में सदर चौपाटी के पास की पुलिस चौकी गायब हो गई है, वे तत्काल वहां जा पहुंच। उन्होंने तत्काल जिम्मेदार व संबंधितों से इसकी जानकारी ली। साथ ही शिकायत करने वालों को जल्द पुलिस चौकी स्थापित करने की भरोसा दिलाया। दरअसल छावनी सेवा संघर्ष समिति द्वारा एसपी को ज्ञापन सौंपकर बताया गया कि सदर चौपाटी के पास पुलिस प्रशासन ने कानून-व्यवस्था बनाए रखने के लिए एक पुलिस चौकी बनाई थी। छावनी परिषद के अधिकारियों व कर्मचारियों ने पूरी की पूरी पुलिस चौकी ही गायब कर दी। इस क्षेत्र में गंभीर अपराध व चेन स्नेचिंग, छेड़छाड़, दुर्घटना,लूट आदि का भय बन गया है। ऐसी स्थिति में यदि कोई वारदात होती है तो इसका जिम्मेदार पुलिस प्रशासन व केन्ट प्रशासन होगा।</p>
