<p style="text-align: justify;"><strong>राजपुर</strong>। नगर में असमाजिक तत्वों के हौसले इतने बुलन्द हैं कि वो कभी भी कहीं भी बेखौफ किसी के साथ भी मारपीट व जान से मारने की धमकी देने से नही चूकते। ऐसा ही मामला अभी दो दिन पहले पत्रकार सलमान खान (मंसूरी) के साथ घटित हुआ। विगत दिनों नगर में बढ़ती चोरियों के आरोप में कलाली मोहल्ले से राजा पिता हारून व उसके अन्य दो साथियों को गिरफ्तार कर चोरी की वारदातों का खुलासा पुलिस ने पत्रकारों के समक्ष किया। इस पर अखबारों में समाचार प्रकाशित किए। इसी बात को लेकर आरोपी राजा ने पत्रकार सलमान खान की दुकान पर जाकर उनसे गली गलौच करते हुए जान से मारने की धमकी दी। साथ ही दुकान बंद करवाने की भी धमकी दी। इससे नाराज होकर नगर के सभी पत्रकारों ने थाना राजपुर और एसडीएम कार्यलय पहुंचकर राज्यपाल के नाम ज्ञापन देकर अपराधियो के खिलाफ उचित कानूनी कार्रवाई की मांग की।</p>
