<p style="text-align: justify;"><strong>इंदौर&nbsp;&nbsp;</strong>।&nbsp; कर्मवीर प्रकाश सोनकर स्मरण समारोह समिति एवं इन्दौर खटिक समाज द्वारा रविवार को नवलखा स्थित ऋतुराज मांगलिक परिसर में स्व. प्रकाश सोनकर की ग्यारहवें पुण्य स्मरण पर मानवसेवा कार्यों का आयोजन किया गया। इस मानवसेवा कार्यों के तहत दिव्यांग एवं अनाथ बच्चों को भोजन करा पाठ्य पुस्तक सामग्री का भी वितरण किया गया, साथ ही सेवा कार्यों के साथ ही सभी दिव्यांगों एवं अनाथ बच्चों को पौधा रोपण का संकल्प भी दिलाया गया। प्रकाश सोनकर स्मरण समारोह समिति आयोजक सावन सोनकर एवं विजय सोनकर ने जानकारी देते हुए बताया कि स्व. प्रकाश सोनकर के ग्यारहवें पुण्य स्मरण समारोह के तहत रविवार को नवलखा स्थित ऋतुराज मांगलिक परिसर में मानव सेवा कार्य का आयोजन किया गया। इस मानवसेवा कार्य की शुरुआत सभी मुख्य अतिथि एवं समिति के पदाधिकारियों ने दीप प्रज्जवलन के साथ की, दीप प्रज्जवलन के साथ ही मुख्य अतिथियों ने अपना उद्बोधन भी दिया। कर्मवीर प्रकाश सोनकर स्मरण समारोह समिति के सावन सोनकर ने अपने उद्बोधन में कहा कि दिव्यांगों और अनाथ बच्चों की सेवा ही सबसे बड़ी मानव सेवा है।</p>
