<p style="text-align: justify;"><strong>जबलपुर</strong>। पर्यावरण तथा जैविक विविधता के लिए खतरा गाजर घास बनी हुई है। कई तरह की वनस्पितियों का सफाया करने वाली गाजर घास के विस्तार को रोकने के इको फैंडली तरीके का इस्तेमाल कर खरपतवार विज्ञान अनुसंधान निदेशालय द्वारा मेक्सिकन बीटल नामक कीट को छोड़ा गया है जो अपनी वंशवृद्धि करने के साथ गाजर घास का सफाया कर रहा है। गाजरघास के दुश्मन मेक्सिकन बीटल को बीते वर्ष व्यापक पैमाने पर अभियान चलाकर खरपतवार केन्द्र जबलपुर द्वारा छोड़ा गया था। बारिश के सीजन के साथ ही इस कीट का फैलाव हुआ है। इस अभियान को लेकर आने वाले फीड बैक के मुताबिक कीट अपनी वंश वृद्धि कर रहे हैं और इसके साथ ही गाजरघास का सफाया भी हो रहा है। ज्ञात हो कि खरपतवार विज्ञान अनुसंधान निदेशालय जबलपुर के द्वारा प्रयोगिक तौर पर इस कीट को जवाहर लाल नेहरू कृषि विश्व विद्यालय , रानीदुगार्वती विश्व विद्यालय परिसर, नगर निगम सहित अन्य संस्थानों दिए गए थे और उन्होंने अपने ो गाजर घास वाले इलाकों में कीट को छोड़े गए थे। कहींकहीं हुई गड़बड़ी कई जगह कीट वृद्धि नहीं कर पाए। दरअसल कीट छोड़ते वक्त हुई असावधानी उसकी वजह थी। दरअसल इन कीट का जन्म चक्र गाजर घास पर ही निर्भर करता है। ये कीट वहीं पनपते हैं जहां गाजरघास होती है। कीट गाजर घास खाते है। वहीं पर अपने अड़े देते है और वहीं उनकी वृद्धि होती है। वे गाजरघास के अतिरिक्त अन्य दूसरी वनस्पति को नहीं खाते हैं अत: जिन किसानों ने जहां गाजरघास नहीं है उसकी जगह अथवा अपने खेतों के आसपास कीट छोड़े थे, वे वहां नहीं पनप पाए थे। वहीं कीटनाशक के छिड़काव के कारण भी कीट नष्ट हुए है। जहां पूरी सावधानी के साथ कीट छोड़े गए है, वहां अच्छे रिजल्ट आए है।</p>

<p style="text-align: justify;"><strong>क्या है मेक्सिकन बीटल</strong></p>

<p style="text-align: justify;">मेक्सिकन बीटल एक कीट है जिसको भ्रंग कहते हैं। इसका वैज्ञानिक नाम जाईग्रोग्रामा बाइकोलो राटा है। यह कीट गाजर घास में प्रजनन करता है। इसके लार्वा तेजी से गाजर घास को खाते हैं। यह कीट जितनी तेजी से प्रजनन करता है, उसी तेजी से गाजर घास का खात्मा होता है। गाजर घास एक विदेशी खरपतवार है। पार्थेनियम नाम की इस घास वर्तमान में पूरे देश में फैल चुकी है। इसका जीवन चक्र तीन माह में पूरा होता है और यह हर मौसम में आबाद रहती है। इसको नष्ट करने की क्षमता सिर्फ मेक्सिकन बीटल में ही है।</p>
