<p style="text-align: justify;"><strong>ग्वालियर</strong>। भारी पुलिस बल की उपस्थिति में कंपू पुलिस ने मासूम के हत्यारे जीतू उर्फ जितेन्द्र को न्यायालय में प्रस्तुत कर जेल पहुंचा दिया है। आरोपी से सभी साक्ष्य पुलिस ने बरामद कर लिए हैं। इसके साथ ही उसका ब्लड सैंपल लिया गया जो डीएनए टेस्ट के लिए सागर लैब भेजा जाएगा। उल्लेखनीय है कि बुधवार-गुरुवार की दरमियानी रात को चांदवाड़ी में विवाह समारोह के दौरान 6 वर्ष की मासूम को बहला कर कैंसर पहाड़ी पर ले जाकर उसके साथ रेप कर हत्या कर दी थी। कड़ी सुरक्षा में पहुंचा कोर्ट इस बार भी पुलिस ने रणनीति बनाकर आरोपी को कोर्ट पहुंचाया। सुबह कोर्ट पहुंचाने के स्थान पर उसे दोपहर साढ़े तीन बजे कोर्ट ले जाया गया। इससे पहले भारी पुलिस बल बुलाकर कोर्ट में और उसके आसपास तैनात किया गया। इसमें एएसपी अमन राठौर, सीएसपी देवेन्द्र सिंह कुशवाह, शैलेन्द्र सिंह जादौन सहित तमाम अधिकारी मौजूद रहे। रविवार को भी वकील व शहर वासियों ने आरोपी पर हमला करने की रणनीति बना रखी थी। लेकिन जब सभी चले गए तो पुलिस ने दोपहर बाद उसे प्रस्तुत कर जेल पहुंचा दिया।</p>

<p style="text-align: justify;"><strong>बस्ती की बिजली काटने की तैयारी </strong></p>

<p style="text-align: justify;">झुग्गी बस्ती का क्षेत्र वासियों ने पानी बंद कर दिया है, अब बिजली काटने की तैयारी की जा रही है, जिससे बस्तीवासियों के सामने परेशानी खड़ी हो गई। झुग्गी वालों का कहना है कि आरोपी को फांसी दे दो या फिर हमारे हवाले करो, हम उसे सजा देंगे लेकिन हम लोगों ने क्या किया, क्षेत्रवासी कहीं से पानी भी नही भरने दे रहे हैं।</p>

<p style="text-align: justify;"><strong>झुग्गी झोपड़ी हटाने को लेकर दिया धरना</strong></p>

<p style="text-align: justify;">विजय नगर व क्षेत्रवासियों ने आमखो पर चक्का जाम कर धरना देते हुए मासूम को श्रद्धांजली दी। इसके साथ ही प्रशासन से मांग करते हुए बताया कि पूर्व में हाईकोर्ट ने अतिक्रमण हाटाने का आदेश किया है। इसके बाद भी झुग्गी झोंपड़ी नहीं हटार्इं गर्इं। यहां पर रहने वाले असमाजिक तत्व क्षेत्र में चोरी व लूट की वारादातों का घटित करते हैं साथ ही खुलेआम नशाखोरी करते हैं।</p>
