<p style="text-align:justify"><strong>ग्वालियर</strong>। सुबह जब दूध देने के लिए दूधिया ने आवाज लगाई तो चार साल की बच्ची ने बड़ी ही मासूमियत से कहा कि मेरी मां मर गई। यह बात सुनकर दूधिया के होश उड़ गए, वह मकान मालिक के पास पहुंचा। जब मकान मालिक की बेटी ने जाकर देखा तो महिला के शरीर में कोई हरकत नहीं थी। जिसकी सूचना तत्काल झांसी रोड थाना पुलिस को दे दी। पुलिस ने जांच पड़ताल के बाद परिजनों को सूचना दी। जानकारी के अनुसार एफ-3 विवेक विहार कॉलोनी में किराए से रहने वाली गर्भवती सोनम परिहार पत्नी योेगेन्द्र सिंह 25 वर्ष की संदिग्ध अवस्था में मौत हो गई। मौत का कारण फांसी लगाना बताया जा रहा है। मृतका के गले पर निशान भी मिला है। सूचना पर पहुंची पुलिस ने जांच पड़ताल के बाद शवको पीएम हाउस पहुंचा दिया।</p>

<p style="text-align:justify"><strong>पति दिल्ली में नौकरी करता</strong></p>

<p style="text-align:justify">बताया गया है कि पति योगेन्द्र दिल्ली में प्राईवेट नौकरी करता है। सोनम की ससुराल मेहगांव के पास किसी गांव में है। यहां पर कोई युवक उससे मिलने आता था, जिसे वह भाई बताती थी। वह सुबह 5 बजे कॉलोनी में दिखाई भी दिया। सोनम आठ माह की गर्भवती बताई गई है।</p>

<p style="text-align: justify;"><strong>शव से लिपट कर सोती मिली बेटी</strong></p>

<p style="text-align: justify;">सोनम और उसकी चार साल की बेटी विशू दोनों ही जनवरी माह में किराए से रहने आए थे। विशू ने बताया कि रात में मामा व मां का झगड़ा हुआ था। मामा ने गिलास मारा तो मां पंखे से लटक गई थी फिर मामा ने चाकू से साड़ी काट कर उन्हें जमीन पर लिटा दिया था और वह चले गए। बच्ची रात में शव से लिपट कर ही सो गई।</p>
