<p style="text-align: justify;"><strong>इंदौर</strong>। सप्ताहभर बाद हुई तेज बारिश के बाद शहरवासियों ने उमस से कुछ देर के लिए राहत की सांस ली। मंगलवार सुबह से ही घने बादलों का डेरा रहा। जिस हिसाब से बादल छाए हुए थे उसके मुताबिक पानी नहीं गिरा। तेज हवाओं के चलते बादल भागते नजर आए और इस बीच हलकी धूप भी बनी रही। हालांकि विभाग का कहना है कि अभी 4-5 दिन बाद ही मानसून लंबे समय के लिए सक्रिय हो सकता है। सुबह हुई रिमझिम बारिश के बाद दोपहर में एक बार फिर से बादल मेहरबान हुए और 3 बजे के करीब तेज बारिश हुई। सात दिन बाद हुई इस बारिश ने उमस से परेशान लोगों को राहत दी। शहर में अब तक 140 मिमी (करीब साढ़े 5 इंच) बारिश हो चुकी। इंदौर और आसपास के गांव, शहरों में मानसूनी गतिविधि 6 जुलाई के बाद शुरू होगी।</p>
