<p style="text-align: justify;"><strong>ब्रिजटाउन</strong>। कुशल परेरा की जांबाज पारी और दिलरुवान परेरा के साथ उनकी 63 रन की अटूट साझेदारी से श्रीलंका ने वेस्टइंडीज को तीसरे और अंतिम टेस्ट मैच में चार विकेट से हराकर तीन मैचों की श्रृंखला 1-1 से बराबर कराई। श्रीलंका के सामने 144 रन का लक्ष्य था, लेकिन उसकी शुरु आत अच्छी नहीं रही थी। उसने चौथे दिन की शुरु आत पांच विकेट पर 81 रन से की, लेकिन इसी स्कोर पर कुशल मेंडिस (25) का विकेट गंवा दिया। कुशल परेरा ने छाती में दर्द के बावजूद क्रीज पर कदम रखा और नाबाद 28 रन बनाए, जबकि दिलरुवान ने नाबाद 23 रन की पारी खेली, जिससे श्रीलंका केनंिसगटन ओवल के ऐतिहासिक मैदान पर जीत दर्ज करने वाली पहली एशियाई टीम भी बन गई।</p>
