<p style="text-align: justify;"><strong>मनावर &nbsp;</strong>।&nbsp; नगर व ग्रामीण मंडल के बूथ कार्यकर्ताओं का सम्मेलन गुरूवार को कृष्णा गार्डन में सम्पन्न हुआ। भाजपा प्रदेश उपाध्यक्ष व विधायक रंजना बघेल ने कार्यकर्ताओं को संबच्धित करते हुए कहा कि विधानसभा में भारतीय जनता पार्टी की जीत का परचम कार्यकर्ताओं की पार्टी के प्रति प्रतिबद्धता और समर्पण से लहराता आया है। विधानसभा में चहुंओर विकास कार्य किए गए हैं। उमरबन में कॉलेज, मनावर को कृषि विज्ञान केंद्र जैसी सौगात मिली है। मनावरसे मल्दा, मनावर-डेहरी, मनावर से पलाश होटल तक 152 करोड़ का रोड निर्माण एवं नर्मदा पर सेमल्दा के पुल निर्माण का कार्य शुरू होने वाला है। धार जिलाध्यक्ष डॉ. राज बर्फा ने कहा कि सरकार ने सभी के लिए लाभकारी योजना बनाई, जिन्हें जमीनी स्तर पर क्रियान्वयन करने का काम सरकार अपने स्तर पर कर रही है। इन योजनाओं और कार्यों का प्रचार प्रसार बूथ कार्यकर्ताओं को करना होगा। जिला महामंत्री मनोज सोमानी व जिला उपाध्यक्ष रामेश्वर पाटीदार ने भी संबोधित किया। कार्यक्रम का संचालन कैलाश राठौड ने किया व आभार ग्रामीण मंडल अध्यक्ष शांतिलाल पाटीदार ने माना। सम्मेलन में पूर्व सांसद छतरसिंह दरबार, नपा उपाध्यक्ष अनिता पाटीदार, नगर मंडल अध्यक्ष समीरमल काकरेचा, जिला मंत्री महेंद्र परिहार, पिछड़ा वर्ग मोर्चा जिलाध्यक्ष अशोक राठौर, अजा मोर्चा जिलाध्यक्ष राजेश तोमर, जनपद अध्यक्ष योगेन्द्र मुवेल सहित करीब 1500 कार्यकर्ता उपस्थित थे।</p>
