<p style="text-align: justify;"><strong>भोपाल</strong>। नई मर्जर नीति के बाद मर्जर प्रभावित जमीनों के नामांतरण शुरू हो गए हैं। पहला नामांतरण आदेश नायब तहसीलदार रमा कालवा ने किया। मामला सरला इसराणी और उनकी दो बेटियों रिशिका हिराणी व दिशा आसवानी का है। सरला के पति की मौत 21 जून 2011 को हुई। उसके बाद से वह पिता के नाम दर्ज लाउखेड़ी स्थित 6,565 वर्गफीट जमीन को अपने व बच्चों के नाम पर नामांतरित कराने के लिए परेशान थीं। 7 साल बाद प्रशासन ने जमीन उनके व उनकी दोनों बेटियों के नाम पर दर्ज कर दी है। कलेक्टर ने बुधवार को अधिकार पत्र व मालिकाना हक संबंधी दस्तावेज सरला को दिए। जिले में मर्जर एग्रीमेंट के तहत शामिल निजी सम्पत्तियों का संबंधितों को मालिकाना हक दिए जाने वाला यह पहला मामला है।</p>
