<p style="text-align: justify;"><strong>ग्वालियर</strong>। भाजपा बकवास करती है, कांग्रेस विकास करती है। पूर्व केंद्रीय मंत्री ज्योतिरादित्य सिंधिया ने 450 करोड़ रुपए का अडुपुरा बिजली घर खुलवाया, 253 करोड आरएपीडीआरपी योजना के तहत बिजली सुधार के लिए दिलाए, डाकघरों का आधुनिकीकरण कराया, 4 हजार करोड़ रुपए की लागत की ग्वालियर-देवास फोरलेन योजना स्वीकृत कराई। यह बात कांग्रेस अध्यक्ष डॉ. देवेंद्र शर्मा ने रविवार को धिक्कार यात्रा के दौरान कही। उन्होंने बताया कि अब ज्योतिरादित्य सिंधिया और उनके पहले उनके पिता स्व. माधवराव सिंधिया अंचल के लिए अनेकों विकास योजनाएं स्वीकृत कराई और धरातल पर उतारा। इसके विपरीत भाजपा नेता सिर्फ घोषणाएं कर जनता को गुमराह कर रहे हैं। यह यात्रा रविवार को कुम्हरपुरा से थाटीपुर तक निकाली गई।</p>
