<p style="text-align: justify;"><strong>नई दिल्ली</strong>। नीति आयोग के उपाध्यक्ष अरविंद पनगड़िया के बाद अब मुख्य आर्थिक सलाहकार (सीईए) अरविंद सुब्रमण्यन भी &lsquo;पारिवारिक प्रतिबद्धताओं&rsquo; की वजह से वित्त मंत्रालय छोड़कर अमेरिका लौट रहे हैं। बताया जा रहा है कि जल्द ही वे दादा बनने वाले हैं। केंद्रीय मंत्री अरुण जेटली ने फेसबुक पोस्ट के जरिए यह जानकारी दी है। सुब्रमण्यन को 16 अक्टूबर, 2014 को वित्त मंत्रालय में मुख्य आर्थिक सलाहकार नियुक्त किया गया था। शुरुआत में उनकी नियुक्ति तीन साल के लिए हुई थी। इसके बाद 2017 में उनका कार्यकाल एक साल के लिए बढ़ाया गया था। उनके इस कदम से पिछले कुछ समय से हिचकोले खा रही भारतीय अर्थव्यवस्था का मुद्दा एक बार फिर सुर्खियों में आ गया है और विपक्षी पार्टियां सरकार पर हमलावर है।</p>

<p style="text-align: justify;"><strong>उनके कारण व्यक्तिगत लेकिन अहम :</strong> जेटली जेटली ने कहा, कुछ दिन पहले सुब्रमण्यन ने वीडियो कॉन्फ्रेंसिंग के जरिए मुझसे बात की। उन्होंने बताया कि वह पारिवारिक प्रतिबद्धताओं की वजह से अमेरिका लौटना चाहते हैं। उनके कारण व्यक्तिगत हैं, लेकिन उनके लिए काफी महत्वपूर्ण हैं। मेरे पास उनसे सहमत होने के अलावा कोई विकल्प नहीं था। उन्होंने अभी मुझे बताया है कि वह पारिवारिक प्रतिबद्धताओं और मौजूदा नौकरी के बीच फंसे हुए हैं। यह उनकी अब तक की सबसे संतोषजनक नौकरी है। उनकी कमी हमेशा खलेगी।</p>

<p style="text-align: justify;"><strong>संघ के निशाने पर रहे हैं आर्थिक विशेषज्ञ</strong></p>

<p style="text-align: justify;">इससे पहले 31 अक्टूबर 2017 को नीति आयोग के उपाध्यक्ष अरविंद पनगड़िया ने इस्तीफा दे दिया था। उनके इस्तीफे के पीछे संघ का दबाव प्रमुख वजह मानी गई थी। वे स्वदेशी जागरण मंच और भारतीय मजदूर संघ के निशाने पर थे। इसी तरह अरविंद सुब्रमण्यम के खिलाफ भी भाजपा सांसद सुब्रमण्यम स्वामी मोर्चा खोले हुए थे। जून 2016 में उन्होंने ट्वीट कर उन्हें मुख्य आर्थिक सलाहकार पद से हटाने की मांग की थी। रिजर्व बैंक के पूर्व गवर्नर रघुराम राजन भी संघ नेताओं के निशाने पर रहे।</p>

<p style="text-align: justify;"><strong>सुब्रमण्यम बोले-जितने जॉब किए, उनमें ये सबसे अच्छा</strong></p>

<p style="text-align: justify;">अरविंद सुब्रमण्यम ने कहा, मैंने जितने भी जॉब किए हैं या करूंगा, उनमें यह सबसे अच्छा था। हालांकि इसमें कभी-कभी विवाद भी रहे, लेकिन इन सबके बाद भी यह मजेदार रहा। मैं अपने इस कार्यकाल से अच्छी यादें लेकर जाऊंगा। मैं भविष्य में हमेशा भारत की सेवा के लिए तैयार रहूंगा।</p>

<p style="text-align: justify;"><strong>संभल नहीं पा रही है भारतीय इकोनॉमी</strong></p>

<p style="text-align: justify;">