<p style="text-align: justify;"><strong>नई दिल्ली</strong>। चुनाव आयोग ने सोशल नेटवर्किंग साइट फेसबुक से देश में मतदान से 48 घंटे पहले राजनीतिक विज्ञापन हटाने के लिए कहा है। हालांकि, फेसबुक ने अब तक इस पर कोई प्रतिक्रिया नहीं दी है, वह अभी इस पर विचार कर रहा है।कैम्ब्रिज एनालिटिका मामले में फेसबुक का नाम सामने आने और इससे अमेरिका में चुनाव प्रभावित होने की घटना के बाद दुनियाभर में चुनाव के दौरान सोशल मीडिया के दुरुपयोग को रोकने के प्रयास हो रहे हैं। इस संबंध में भारतीय निर्वाचन आयोग ने एक समिति का गठन किया था। समिति की चार जून की बैठक में जनप्रतिनिधित्व कानून-1951 की धारा-126 पर विचार किया गया। बैठक में फेसबुक के प्रतिनिधि ने इस बात पर सहमति जताई कि वह अपने पेज पर एक विंडो या बटन उपलब्ध कराने पर विचार करेगा जिस पर चुनाव कानूनों के उल्लंघन की शिकायत की जा सकेगी। फेसबुक के प्रतिनिधि ने इस बात पर भी सहमति जताई कि यदि उसके यूजर्स द्वारा पोस्ट की जाने वाली सामग्री की समीक्षा करने वालों की संख्या मौजूदा 7,500 से अधिक भी की जा सकती है।&nbsp;</p>

<p style="text-align: justify;"><strong>अंतरराष्ट्रीय मानकों के अनुरूप होगी समीक्षा </strong></p>

<p style="text-align: justify;">फेसबुक के प्रतिनिधि ने बैठक में कहा कि सामग्री के खिलाफ शिकायत फेसबुक के पेज पर ही की जा सकती है और अंतरराष्ट्रीय मानकों के अनुरूप इसकी समीक्षा की जाएगी। यदि यह सामग्री अंतरराष्ट्रीय मानकों का उल्लंघन करने वाली पाई जाती है जो इसे फेसबुक के पेज से हटा दिया जाएगा।</p>
