<p style="text-align: justify;"><strong>इंदौर</strong> ।&nbsp;<strong> &nbsp;</strong> आयकर विभाग इंदौर द्वारा क्लॉथ मार्केट एसोसिएशन हाल में करदाता जागरूकता कार्यक्रम का आयोजन किया गया। मुख्य वक्ता सीए इंदौर शाखा के चेयरमैन सीए अभय शर्मा थे। एडिशनल कमिश्नर आॅफ इनकम टैक्स पुनीत कुमार ने बताया कि आयकर विभाग करदाता मित्रता अभियान के तहत करदाताओं से उचित संवाद बनाने का कार्य कर रहा है। विभाग के निरंतर प्रयासों से कर कानूनों में और अधिक पारदर्शिता आई है तथा करदाता का विभाग के प्रति विश्वास भी बढ़ा है। मुख्य वक्ता इंदौर सीए शाखा के चेयरमैन सीए अभय शर्मा ने बताया कि आयकर विभाग अब एडमिनिस्ट्रेटर की तरह नहीं, बल्कि फेसिलिटेटर की तरह कार्य कर रहा है।</p>
