<p style="text-align: justify;"><strong>जबलपुर </strong>। &nbsp; जबलपुर में मानसून मंगलवार तक दस्तक दे सकता है। मौसम विभाग के पूर्वानुमान के बाद लोगों को बेसब्री से इंतजार है। इधर शहर में दिन में आसमान पर छिटपुट बादल छाए रहे। दिन धूप छांव में बीता तथा वहीं पश्चिमी हवाएं चलती रही। बारिश न होने से रात्रि में उमस काफी बढ़ गई । सोमवार को नगर में कुछ इलाकों में बारिश हुई तथा कुछ इलाके सूखे रहे। मौसम विभाग के प्रवक्ता के अनुसार मानसून प्रदेश में दस्तक दे चुका है। जबलपुर में मंगलवार से मानसूनी बारिश होने की संभावना है। नगर में आज दिन में धूप निकली तथा तेज हवा चलती रही। गर्मी एवं उमस ने लोगों को हलाकान कर रखा है।</p>

<p style="text-align: justify;"><strong>दक्षिणीपश्चिमी हवाएं चली</strong></p>

<p style="text-align: justify;">नगर में सोमवार को दक्षिण-पश्चिमी हवाएं 5 किलोमीटर प्रतिघंटे की रफ़्तार से चली। वहीं आर्द्रता सुबह69 प्रतिशत एवं शाम को 55 प्रतिशत रही। पूर्वानुमान है कि संभाग में अगले 24 घंटे के दौरान अनेक स्थानों में गर्ज-चमक के साथ बारिश के छींटे पड़ेंगे तथा कहीं -कहीं मध्य दर्जे की बारिश होगी।</p>
