<p style="text-align: justify;"><strong>मुंबई</strong>। मुंबई में तीन दिन से हो रही भारी बारिश ने मायानगरी को बांधकर रख दिया है। जगह-जगह पानी भरने से अब जानमाल का भी नुकसान हो रहा है। वडाला इलाके के एंटॉप हिल में जहां जमीन धंसने से एक साथ 15 से 20 कारें मलबे में समा गईं, वहीं ठाणे के एक आवासीय परिसर में अहाते की 65 फीट की दीवार के ढह जाने से उसके नीचे दो कारें और अन्य वाहन दब गए। उल्हासनगर में एक इमारत की दीवार गिरने से एक 15 वर्षीय बच्चे की मौत हो गई। इससे पहले रविवार शाम दक्षिण मुंबई में मेट्रो सिनेमा के नजदीक दो लोगों पर पेड़ गिर जाने से उनकी मौत हो गई थी, वहीं अंबरनाथ तालुका के वाडोल गांव में देर रात दीवार ढह जाने से एक 13 वर्षीय लड़के की मौत हो गई।</p>
