<p style="text-align: justify;"><strong>भोपाल</strong>। <strong> </strong>कोलार इलाके में स्थित वेस्टर्न होटल के स्टोर रूम में शुक्रवार रात अचानक आग लग गई। इस दौरान होटल में 14 लोग मौजूद थे, जिन्हें सुरक्षित निकाल लिया गया। फायर ब्रिगेड ने एक घंटे की मशक्कत के बाद आग पर काबू पा लिया। फिलहाल आग लगने के कारणों का पता नहीं चला है, लेकिन अनुमान है कि शार्ट सर्किट से होटल मेें आग लगी होगी। कोलार थाना प्रभारी भरत सिंह ठाकुर ने बताया कि रात करीब नौ बजे अमरनाथ कालोनी रोड स्थित होटल में आग लगने की सूचना मिली थी। उन्होंने बताया कि आग होटल के स्टोर रूम में लगी थी, जिससे पूरे होटल में धुआं फैल गया था। मौके पर पहुंची पुलिस ने होटल में फंसे सभी 14 लोगों को सकुशल बाहर निकाल लिया। आग की सूचना पर कुछ ही देर में फायर बिग्रेड की दमकलें भी मौके पर पहुंच गर्इं। करीब एक घंटे की मशक्कत के बाद दमकल कर्मचारियों ने आग पर पूरी तरह से काबू पा लिया गया।</p>
