<p style="text-align: justify;"><strong>सामग्री-</strong></p>

<p style="text-align: justify;">बासमती राइज एक ग्लास, दो अमेरिकन कॉर्न, तेज पत्ता, लौंग, एक मोटी इलायची, लहसुन अदरक की पेस्ट, काली मिर्च , दाल चीनी , हरी इलायची, एक कप दही, गरम मसाला आधा टी स्पून, बिरयानी मसाला एक टी स्पून, पुदीने के पत्ते आधा कप, दो प्याज, दूध आधा कप, घी आधा कप, नमक स्वादानुसार ।</p>

<p style="text-align: justify;"><strong>विधि-</strong></p>

<p style="text-align: justify;">सबसे पहले चावल को धोकर भिगो लें। अब दोनों भुट्टों को 6 मिनट माइक्रोवेव ओवन में रखें। अब इन्हें ठंडा करके इनके दाने निकाल लें। अब प्याज पतले और लंबे काटकर ब्राउन कर लें। भुट्टों के दाने में दही, लहसुन-अदरक की पेस्ट, नमक और गरम मसाला, बिरयानी मसाला, आधा ब्राउन किया हुआ प्याज मिलाकर आधा घंटे के लिए रख दें। अब चावल को उबलने रखें। जब यह आधा उबल जाए, तो इसे छान लें। अब एक ढक्कन वाला बर्तन लें और उसमें घी डालें, साबुत मसाले डालें और उसके ऊपर से दही मसाले वाले कार्न डालें उसके ऊपर ऊबले हुए चावल डालें। आधा कप दूध में दूध मसाला और इलायची घोलकर चावल के ऊपर डालें। अब आधे बचे हुए ब्राउन प्याज डालें और पुदीने के पत्ते बारीक काटकर डालें। अब बर्तन का ढक्कन लगाएं और ढक्कन के किनारों को गूथे हुए आटे से सील करें। अब तवा गरम रखें इसके ऊपर यह बर्तन रखें और तेज आंच पर 15 मिनट और 15 मिनट धीमी आंच पर पकाएं।</p>
