<p style="text-align: justify;"><strong>इस्लामाबाद</strong>। पूर्व सैन्य शासक परवेज मुशर्रफ के खिलाफ देशद्रोह का मुकदमा चलाने के लिए पाकिस्तान के उच्चतम न्यायालय द्वारा गठित तीन न्यायाधीशों वाली विशेष अदालत मामले की सुनवाई 2 जुलाई से शुरू करेगी। दोषी पाए जाने पर मुशर्रफ को सजा-ए-मौत या उम्रकैद की सजा हो सकती है। चिकित्सीय आधार पर देश छोड़कर मार्च 2016 से दुबई में रह रहे 74 वर्षीय मुशर्रफ पर तीन नवंबर, 2007 को संविधान को पलटने का मुकदमा चल रहा है। विशेष अदालत की अध्यक्षता कर रहे लाहौर उच्च न्यायालय के मुख्य न्यायाधीश यावर अली देशद्रोह मामले की सुनवाई करने के लिए दो जुलाई से चार जुलाई तक इस्लामाबाद/रावलपिंडी में रहेंगे।</p>
