<p style="text-align: justify;"><strong>नई दिल्ली</strong>। बुराड़ी स्थित संत नगर इलाके के एक घर में 11 लोगों की रहस्यमय मौत मामले में एक और खुलासा हुआ है। पुलिस सूत्रों के अनुसार मृतक परिवार एक स्वयंभू बाबा को मानता था। सूत्रों के मुताबिक पुलिस बाबा को हिरासत में लेकर पूछताछ कर रही है। इस मामले में 8 लोगों का पीएम हो गया है। मृतकों के साथ किसी प्रकार की जोरज बरदस्ती की बात सामने नहीं आई है। पुलिस के मुताबिक पोस्टमॉर्टम से पता चलता है कि मौत लटककर हुई है न कि गला घोंटने से।</p>

<p style="text-align: justify;"><strong>दीवार में मिले 11 पाइप</strong></p>

<p style="text-align: justify;">ही परिवार के 11 लोग मौत के मुंह में समा गए, उस घर की दीवार में 11 पाइप लगे हैं। आमतौर पर किसी घर की दीवार में इस तरह पाइप नहीं लगे होते। क्योंकि न तो इनसे पानी की कोई निकासी है और न ही एक साथ इतने पाइप की कोई जरूरत है। शक है कि तंत्र-मंत्र या अध्यात्म के चलते इस तरह के पाइप लगाए गए। घर का निर्माण करने वाले कमरपाल नाम के ठेकेदार ने बताया कि इस घर में निर्माण कार्य 3 महीने से चल रहा था। सारा काम ललित के हिसाब से हो रहा था। घर में 11 पाइप ललित के कहने पर ही लगवाए गए थे। हालांकि कमरपाल का कहना है कि उसने ललित से कहा, यहां पाइप की कोई जरूरत नहीं है. इस पर ललित ने कहा कि तुम्हें जितना कहा जाए उतना करो।</p>

<p style="text-align: justify;"><strong>बहन बोलींअंधविश्वासी नहीं था परिवार</strong>,</p>

<p style="text-align: justify;">यह हत्या है दोनों मृतक भाइयों ललित और भूपी की बहन सुजाता ने कहा कि उनके परिवार में कोई परेशानी नहीं थी और यह सरासर हत्या का मामला है। उन्होंने यह भी कहा कि कुछ ही दिन में उनकी भतीजी की शादी होनेवाली थी और पूरा परिवार उसे लेकर उत्साहित था। उन्होंने आरोप लगाया कि पुलिस मामला बंद करने के लिए इस तरह की बात कर रही है। सुजाता ने कहा, मेरे परिवार के लोग धार्मिक थे, लेकिन किसी बाबा, तंत्र-मंत्र के चक्कर में शामिल नहीं थे। पुलिस को ठीक से जांच करनी चाहिए।</p>
