<p style="text-align: justify;"><strong>रतलाम </strong>&nbsp;।&nbsp; रोटरी क्लब रतलाम सेंट्रल के नवीन पदाधिकारियों का 32वां पदग्रहण समारोह मंडल रेल प्रबंधक आरएन सुनकर, समाजसेवी सुभाष जैन, रोटरी मंडलाध्यक्ष गुस्ताद अंकलेसरिया के आतिथ्य में सजनप्रभा सभागार में संपन्न हुआ। अक्षय जैन ने सभा प्रारंभ करने की घोषणा की। मीडिया प्रभारी प्रदीप शर्मा ने बताया कि कार्यक्रम में अतिथियों ने मां सरस्वती के चित्र पर माल्यार्पण कर दीप प्रज्जवलन किया। रोटरी प्रार्थना राजेश जैन ने की। अतिथियों का स्वागत अध्यक्ष अखिलेश गुप्ता, सचिव पारस मूणत, विजय मूणत, प्रदीप श्रीमाल, रोहित रूनवाल, सुनील लुनिया, पवन सियाल आदि ने किया। इस अवसर पर निवर्तमान अध्यक्ष अमित शाह ने नवीन अध्यक्ष अखिलेश गुप्ता को, निवर्तमान सचिव मनीष तलेरा ने नवीन सचिव पारस मूणत को कॉलर पहनाकर व बेच प्रदानकर पदभार सौंपा। उपाध्यक्ष प्रदीप श्रीमाल, सुनील लुनिया, सहसचिव रोहित रूनवाल, कोषाध्यक्ष पवन सियाल, सार्जेंट एट आर्म्स अक्षय जैन, क्लब ट्रेनर अशोक डांगी, क्लब मेंटर यशवंत पावेचा, क्लब सेवा राजेश जैन, राजेंद्र गादिया, मनीष चौरड़िय़ा, हरजीत चावला, वीरेंद्र जैन, पवन श्रीमाल, महेंद्र गादिया, पीके जैन, श्याम विंचुरकर, हीरालाल डांगी, वीरेंद्र सकलेचा, अमृत मांडोत, शब्बीर डासन, बाबूलाल सेठिया, सुशील गोरेचा, अनिल बाफना, संदीप पिपाड़ा, केएम जैन, धर्मेन्द्र ललवानी, सुरेंद्र झामर, प्रो. राकेश माथुर आदि ने पदभार ग्रहण किया। इस अवसर पर क्लब के माईक्रो फाइनेंस प्रोजेक्ट के अंतर्गत दो हितग्राहियों को महेंद्र गादिया व उनके सहयोगियों ने चैक प्रदान किए। क्लब की वार्षिक पत्रिका अभिव्यक्ति का विमोचन अतिथियों ने किया। निवर्तमान अध्यक्ष अमित शाह व सचिव मनीष तलेरा ने सालभर की गतिविधियों के लिए क्लब सदस्यों को पुरस्कृत किया। कार्यक्रम का संचालन प्रो. मनोहर जैन ने व आभार सचिव पारस मूणत ने माना।</p>
