<p style="text-align: justify;"><strong>ग्वालियर</strong>। बेटे के हत्यारे को 14 साल बाद गांव के पढ़ने वाले दो लड़कों से सूदखोर अनिल मिश्रा की हत्या करवा दी। यह शूटर एक कॉलेज से पढ़ाई कर रहे हैं। इन शूटरों ने कॉलेज की फीस भरने व मौज मस्ती के लिए डेढ़ लाख रुपए में सुपारी ली और पांच सौ रुपए बतौर पेशगी लेकर मौत के घाट उतारा था, लेकिन इन्हें बाकी की रकम मिलती, उससे पहले ही पुलिस ने हत्या का षड्यंत्र रचने वाले को पकड़ लिया। यह बात पत्रकारवार्ता में एएसपी अमन राठौर ने बताई। राठौर ने बताया कि 30 मई को शिवनगर थाटीपुर निवासी अनिल मिश्रा की हत्या रात के समय दो बाइक सवार कर गए थे, लेकिन परिजनों ने हत्या का संदेह पूर्व सैनिक सोबरन सिंह तोमर निवासी पिंटो पार्क पर व्यक्त किया था। इसके बाद थाटीपुर पुलिस ने जब सोबरन का पता किया तो वह बद्रीधाम की यात्रा पर गया था, तब उसके भतीजे को उठाकर बंद कर दिया। जब सोबरन लौटकर आया तो कड़ाई से पूछताछ में उसने सब कुछ उगल दिया। इसके बाद पुलिस ने शार्प शूटरों को भी पकड़ कर हत्या में प्रयुक्त कट्टा भी बरामद कर लिया।</p>
