<p style="text-align: justify;"><strong>जबलपुर</strong>। ओडिशा के सतकोसिया नेशनल पार्क को आबाद करने बांधवगढ़ से भी 2 शावक भेजे जाएंगे। पार्क प्रबंधन ने इसके लिए मिरचहनी वाली बाघिन के शावकों का चयन किया है। दोनों को ओडिशा भेजने की तैयारी जोरों पर चल रही है। गौरतलब है कि बाघ विहीन सतकोसिया नेशनल पार्क में मध्य प्रदेश से 6 बाघ भेजे जाना हैं। इसके तहत कान्हा नेशनल पार्क से पिछले दिनों एक बाघ को ओडिशा रवाना कर दिया गया है। कान्हा में अभी दूसरे बाघ का चयन नहीं हुआ है। चाहे तो 6 भेज सकता है दरअसल बांधवगढ़ नेशनल पार्क अपने यहां बड़े बाघों के घनत्व से जूझ रहा है। बांधवगढ़ नेशनल पार्क में शामिल इलाके में क्षेत्रफल की दृष्टि से बाघों की संख्या अधिक है। यहां के बाघ बफर एरिया में परेशानी का कारण बने हुए हैं। बांधवगढ़ टाइगर रिजर्व चाहे तो अपने यहां से ही सभी 6 बाघ ओडिशा भेजने की क्षमता रखता है। कई पार्कों को किया गुलजार बांधवगढ़ टाइगर रिजर्व ने प्रदेश के कई पार्कों को बाघों से गुलजार किया है। पिछले महीने सागर जिले के नौरादेही को अपने यहां का एक नर बाघ बीटीआर भेजा गया है। इस के साथ ही बांधवगढ़ से तीन बाघ मुकुंदपुर वाइट टाइगर सफारी, संजय धुबरी टाइगर रिजर्व में एक और भोपाल एक बाघ भेजे जा चुके हैं। इतना ही नहीं यहां से एक बाघ कान्हा टाइगर रिजर्व भेजने की भी तैयारी चल रही है। पन्ना टाइगर रिजर्व को बाघों से गुलजार करने के लिए भी बांधगवढ़ टाइगर रिजर्व ने ही अधिकांश बाघ भेजे थे।</p>
