<p style="text-align:justify"><strong>भोपाल</strong>। जेड प्लस सुरक्षा प्राप्त वीआईपी के आगमन पर अब भोपाल पुलिस का नवगठित स्पेशल रिंग राउंड स्क्वॉड उनकी सुरक्षा में मुस्तैद होगा। इस रिंग राउंड स्क्वॉड के सदस्य विशेष पहनावे के कारण अलग नजर आएंगे। उच्च पदस्थ सूत्रों की मानें तो शनिवार को इस स्पेशल स्क्वॉड की यूनिफार्म के तौर पर ग्रे रंग के सफारी सूट पर मुहर लग गई। अब तक वीआईपी आगमन के दौरान रिंग राउंड टीम में जिला बल के पुलिसकर्मियों को यूनिफॉर्म में मुस्तैद किया जाता रहा है। अन्य पुलिसकर्मियों से वर्दी की समानता के कारण वरिष्ठ अधिकारियों को इन्हें अलग से पहचानने या निर्देशित करने में परेशानियां आती थीं।</p>

<p style="text-align:justify"><strong>एक वीआईपी के लिए चार रिंग राउंड</strong></p>

<p style="text-align:justify">बल के चार सुरक्षाकर्मी तैनात होते हैं। वीआईपी के सबसे करीबी सुरक्षाकर्मी को रिंग राउंड 1, दूसरे नजदीकी को रिंग राउंड 2 और दूरियोें के हिसाब से दो अन्य पुलिसकर्मियों को रिंग रांउड 3 और 4 कहा जाता है।</p>

<p style="text-align:justify"><strong>आरक्षक से एसआई तक शामिल</strong></p>

<p style="text-align:justify">वीआईपी मूवमेंट के लिए बनाई गई 25 सदस्यीय नवगठित रिंग राउंड स्क्वॉड में आरक्षक से लेकर एसआई स्तर तक के अधिकारी शामिल किए गए हैं।</p>

<p style="text-align:justify"><strong>इनकी सुरक्षा में होंगे तैनात</strong></p>

<p style="text-align:justify">* अमित शाह, भाजपा अध्यक्ष</p>

<p style="text-align:justify">* शिवराज सिंह चौहान, मुख्यमंत्री, एमपी</p>

<p style="text-align:justify">* योगी आदित्यनाथ, मुख्यमंत्री, यूपी</p>

<p style="text-align:justify">* उमा भारती, केंद्रीय मंत्री</p>

<p style="text-align:justify">* प्रवीण तोगड़िया, विहिप नेता</p>

<p style="text-align:justify">* मायावती, बसपा सुप्रीमो</p>
