<p style="text-align: justify;"><strong>नई दिल्ली</strong> ।एक सर्वेक्षण के अनुसार माल व सेवा कर (जीएसटी) प्रणाली का देश में कुल कारोबारी माहौल पर सकारात्मक असर डाला। जीएसटी का कार्यान्वयन एक जुलाई 2017 से किया गया था और यह नयी अप्रत्यक्ष कर प्रणाली अपना पहला साल पूरा कर रही है। डेलायट इंडिया के सालाना मुख्य वित्तीय अधिकारी (सीएफओ) सर्वे के अनुसार 77 प्रतिशत सीएफओ का मानना है कि जीएसटी का देश के कुल कारोबार पर सकारात्मक असर हुआ। इसके अनुसार 57 प्रतिशत सीएफओ अब और अधिक कारोबारी जोखिम लेने की इच्छा रखते हैं क्योंकि उन्हें लगता है कि हालिया सुधारों का फायदा आने वाले कुछ साल में मिलेगा। सर्वे के अनुसार इसमें भाग लेने वाले सीएफओ ने कुल मिलाकर जीएसटी की सराहना की है और मूल्य वर्धन में इसके योगदान को रेखांकित किया है।</p>
