<p style="text-align: justify;"><strong>भोपाल</strong>। मुरैना के जौरा क्षेत्र निवासी अनीता चौधरी ने राजधानी में पत्रकारों से चर्चा करते हुए ग्वालियर संभाग आयुक्त और मुरैना कलेक्टर सहित अधिकारियों पर शासन द्वारा घोषित मुआवजा राशि देने में देरी करने का आरोप लगाया है। उन्होंने कहा कि मेरे पति और ससुर की मौत को 13 साल से ज्यादा समय गुजर चुका है लेकिन मुझे सरकार से डेढ़ लाख के चेक अलावा कोई मदद नहीं मिली है। जबकि बीते 13 साल में ग्वालियर संभाग और मुरैना जिले मेें सीएम हेल्प लाइन सहित कलेक्टर, कमिश्नर, आयुक्त और आदिमजाति कल्याण सहित आदि जगह 100 से ज्यादा आवेदन-पत्र दे चुकी हूं। इतना ही नहीं सीएम से मिलने के लिए बीते एक महीने से कोशिश कर रही हूं, लेकिन मुझे मिलने नहीं दिया जा रहा है। अब मै महामहिम राज्यपाल से मिलकर अपनी व्यथा सुनाऊंगी।</p>

<p style="text-align: justify;"><strong>मदद के नाम पर दी कार,अब बता रहे दी थी लोन पर</strong></p>

<p style="text-align: justify;">अनीता ने बताया कि पति की हत्या के बाद अनुसूचित जाति अंत्यव्यवसायी निगम द्वारा मुझे मदद के नाम पर एक आल्टो कार प्रदान की गई थी, लेकिन एक साल पहले निगम ने उसे मेरे द्वारा लोन पर उठाना बताते हुए मेरे खिलाफ लोन वसूली का मामला कोर्ट में लगा दिया है, जिसका नोटिस मुझे भेजा गया है।</p>
