<p style="text-align: justify;"><strong>दतिया</strong>।<strong> </strong>कस्बा इंदरगढ़ में एक युवक ने नशे की हालत में शुक्रवार की सुबह मामूली विवाद पर अपनी पत्नी को गोली मार दी, इसके बाद आरोपी ने अपनी पांच साल तथा पांच माह की बेटियों को भी गोली मार दी। गंभीर हालत में तीनों को इंदरगढ़ अस्पताल ले जाया गया, जहां प्राथमिक उपचार के बाद सभी को ग्वालियर रैफर कर दिया गया। ग्वालियर में इलाज के दौरान पांच माह की बच्ची की मौत हो गई, जबकि उसकी पत्नी तथा तथा दूसरी बेटी की हालत गंभीर है। पुलिस ने घटना के तीन घंटे बाद आरोपी युवक को दतिया में सिविल लाइन थाने के पास से बस से गिरफ्तार कर लिया। जानकारी के अनुसार कस्बा इंदरगढ़ के कामद रोड पर रहने वाले मोनू झा (30) पुत्र ज्ञान सिंह झा घर में ऊपरी मंजिल पर बने कमरे में परिवार के साथ रहता है। शुक्रवार की सुबह सात बजे पत्नी ज्योति से किसी बात का लेकर मुंहवाद हो गया। चूंकि युवक नशे में था, इसलिए उसने पहले ज्योति को गोली मारी जो उसके सिर में लगी। इसके बाद उसने पांच साल की बच्ची बिट्टो तथा छह माह की निमको पर को भी गोली मार दी जो उनके सीने में जाकर लगीं। गोलियां लगने से सभी गंभीर रूप से घायल हो गर्इं। गोली की आवाज सुनकर पिता ज्ञान सिंह तथा अन्य परिजन ऊपर पहुंचे तो मोनू हाथ में तमंचा लिए खड़ा था। पिता व परिजनों को देखकर वह दरवाजा खोलकर भाग निकला। इसके बाद परिजनों ने 108 वाहन से सभी घायलों को इंदरगढ़ अस्पताल भेजा, लेकिन यहां प्राथमिक उपचार के बाद उनकी गंभीर स्थिति को देखते हुए चिकित्सकों ने सभी को ग्वालियर जयारोग्य अस्पताल रैफर कर दिया। ग्वालियर में पांच माह की बच्ची निमको की मौत हो गई। घर से भागने के बाद आरोपी युवक बस स्टैंड पहुंचा और दतिया जाने वाली बस में बैठ गया। खबर लगने पर पुलिस ने उसका पीछा किया और दतिया में सिविल लाइन थाना के सामने बस रुकवाकर आरोपी मोनू झा को गिर&mu;तार कर लिया। एसपी मयंक अवस्थी भी मौके पर पहुंचे। आरोपी के मुताबिक वह मानसिक रूप से परेशान था और परिवार को खत्म कर बस द्वारा दतिया में ट्रेन से कटकर खुदकुशी करने जा रहा था, लेकिन पुलिस ने रास्ते में उसे गिरफ्तार कर लिया।</p>
