<p style="text-align: justify;"><strong>भोपाल</strong>। भारत दूरसंचार निगम लिमिटेड (बीएसएनएल) में कर्मचारियों की अगुवाई के लिए यूनियनों में जबर्दस्त होड़ लगी हुई है। इसके लिए अधिकतम सदस्यता का अभियान चलाया जा रहा है। इसके तहत गुरुवार को सिटी एक्सचेंज में कर्मचारियों से सदस्यता फार्म भरवाए गए। इस मौके पर यूनियनों में पहला स्थान रखने वाली बीएसएनएल एम्पलाइज यूनियन की सदस्यता के लिए कर्मचारियों की भीड़ उमड़ पड़ी। इस मौके पर यूनियन के सचिव सलामत अली, सह सचिव महेश रायकवार, एरिया सेक्रेटरी, ओमशंकर श्रीवास्तव, शहाबुद्दीन, डब्बूलाल रायकवार, गयास अहमद, राशिद अली, हरीसिंह ठाकुर, हरीशकांत, अख्तर हुसैन ने कर्मचारियों की समस्याओं और मांगों के निराकरण को सामने रखा। एरिया सेके्रटरी ओम शंकर श्रीवास्तव ने बताया कि हर दो साल में सदस्यता का नवीनीकरण होने के साथ ही अधिकतम नए सदस्य बनाए जाते हैं। यह अभियान 15 जुलाई तक चलेगा। इसके बाद सदस्यता का सत्यापन कर यूनियनों की पोजीशन राष्ट्रीय स्तर पर तय होगी।</p>
